CELEX: 
Language: hr
Date: 2021-12-16 00:00:00
Title: PROVEDBENA ODLUKA KOMISIJE o izmjeni Odluke 94/741/EZ od 24. listopada 1994. o upitnicima za izradu izvješća država članica o provedbi određenih direktiva u sektoru otpada

PROVEDBENA ODLUKA KOMISIJE
            
            
               оd 16.12.2021.
            
            
               o izmjeni Odluke 94/741/EZ od 24. listopada 1994. o upitnicima za izradu izvješća država članica o provedbi određenih direktiva u sektoru otpada 
                  
               
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Direktivu Vijeća od 12. lipnja 1986. o zaštiti okoliša, posebno tla, kod upotrebe mulja iz uređaja za pročišćavanje otpadnih voda u poljoprivredi (86/278/EEZ)
                  1
               
            
            
               , a posebno njezin članak 17.,
            
            
               budući da:
            
            
               (1)Odlukom Komisije 94/741/EZ
                  2
                utvrđen je upitnik za izvješće država članica o prenošenju i provedbi Direktive 86/278/EEZ. 
            
            
               (2)Trebalo bi revidirati format tog izvješća država članica kako bi se uzeli u obzir novi zahtjevi u pogledu izvješćivanja o prostornim podacima uvrštenima u podatke upisane u evidenciju iz članka 10. stavka 1. Direktive 86/278/EEZ, kako je izmijenjena Uredbom (EU) 2019/1010 Europskog parlamenta i Vijeća
                  3
               .. 
            
            
               (3)Dostavljeni prostorni podaci trebali bi biti ograničeni na podatke koji su potrebni za lakšu provedbu Direktive 86/278/EEZ te bi se stoga trebali odnositi samo na geometriju ili lokaciju mjesta na kojem će se upotrebljavati mulj. 
            
            
               (4)Kako bi se smanjilo administrativno opterećenje povezano s prikupljanjem podataka i izvješćivanjem, postojeći podaci prikupljeni u druge svrhe, kao što su katastarski podaci ili podaci prikupljeni u kontekstu integriranog administrativnog i kontrolnog sustava za upravljanje zajedničkom poljoprivrednom politikom i Uredbe (EU) br. 1306/2013 Europskog parlamenta i Vijeća
                  4
               , mogu se ponovno upotrijebiti za izvješćivanje o prostornim podacima kojima se utvrđuje mjesto na kojem će se mulj iz uređaja za pročišćavanje otpadnih voda upotrebljavati na poljoprivrednom zemljištu. 
            
            
               (5)Odluku 94/741/EZ trebalo bi stoga na odgovarajući način izmijeniti.
            
            
               (6)Datum početka primjene ove Odluke trebao bi biti isti datum kao datum primjene izmjene članka 10. stavaka 1. i 2. Direktive 86/278/EEZ, kako je utvrđeno u članku 11. Uredbe (EU) 2019/1010.
            
            
               (7)Mjere predviđene u ovoj Odluci u skladu su s mišljenjem Odbora osnovanog na temelju članka 39. Direktive 2008/98/EZ Europskog parlamenta i Vijeća
                  5
               ,,
            
            
               DONIJELA JE OVU ODLUKU: 
            
            
               Članak 1.
            
            
               Prilog Odluci 94/741/EZ mijenja se kako je navedeno u Prilogu ovoj Odluci.
            
            
               Članak 2.
            
         
         
            
               Ova Odluka primjenjuje se od 1. siječnja 2022.
            
            
               Članak 3.
            
            
               Ova je Odluka upućena državama članicama.
            
            
            
               Sastavljeno u Bruxellesu 16.12.2021.
            
            
               
                     Za Komisiju
               
               
                     Virginijus SINKEVIČIUS
                     Član Komisije
               
            
            
                     
                        
                           
                     
                  
               
         
         
            
                  
                     (1)
                  
                  
                        SL L 181, 4.7.1986., str. 6.
                  
               
               
                  
                     (2)
                  
                  
                        Odluka Komisije (94/741/EZ) od 24. listopada 1994. o upitnicima za izradu izvješća država članica o provedbi određenih direktiva u sektoru otpada (provedba Direktive Vijeća 91/692/EEZ) (SL L 296, 17.11.1994., str. 42.).
                  
               
               
                  
                     (3)
                  
                  
                        Uredba (EU) 2019/1010 Europskog parlamenta i Vijeća od 5. lipnja 2019. o usklađivanju obveza izvješćivanja u području zakonodavstva povezanoga s okolišem te o izmjeni uredaba (EZ) br. 166/2006 i (EU) br. 995/2010 Europskog parlamenta i Vijeća, direktiva 2002/49/EZ, 2004/35/EZ, 2007/2/EZ, 2009/147/EZ i 2010/63/EU Europskog parlamenta i Vijeća, uredaba Vijeća (EZ) br. 338/97 i (EZ) br. 2173/2005 te Direktive Vijeća 86/278/EEZ (SL L 170, 25.6.2019., str. 115.).
                  
               
               
                  
                     (4)
                  
                        Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).
               
               
                  
                     (5)
                  
                        Direktiva 2008/98/EZ Europskog parlamenta i Vijeća od 19. studenoga 2008. o otpadu i o stavljanju izvan snage određenih direktiva (SL L 312, 22.11.2008., str. 3.). 
               
            
      
    ---documentbreak--- 
      
         
         
            
               PRILOG 
            
            
               Prilog Odluci 94/741/EZ mijenja se kako slijedi:
            
            
               (1)naslov upitnika za izvješće država članica o prenošenju i provedbi Direktive 86/278/EEZ zamjenjuje se sljedećim:
            
            
               „UPITNIK
            
            
               za izvješće država članica o prenošenju i provedbi Direktive Vijeća 86/278/EEZ o zaštiti okoliša, posebno tla, kod upotrebe mulja iz uređaja za pročišćavanje otpadnih voda u poljoprivredi*, kako je izmijenjena Direktivom Vijeća 91/692/EEZ** i Uredbom (EU) 2019/1010 Europskog parlamenta i Vijeća***
            
            
               ____________________________________________
            
            
               *(SL L 181, 4.7.1986., str. 6.).
            
            
               **Direktiva Vijeća 91/692/EEZ od 23. prosinca 1991. o standardiziranju i racionaliziranju izvješćâ o provedbi određenih direktiva koje se odnose na okoliš (SL L 377, 31.12.1991., str. 48.).
            
            
               ***Uredba (EU) 2019/1010 Europskog parlamenta i Vijeća od 5. lipnja 2019. o usklađivanju obveza izvješćivanja u području zakonodavstva povezanoga s okolišem te o izmjeni uredaba (EZ) br. 166/2006 i (EU) br. 995/2010 Europskog parlamenta i Vijeća, direktiva 2002/49/EZ, 2004/35/EZ, 2007/2/EZ, 2009/147/EZ i 2010/63/EU Europskog parlamenta i Vijeća, uredaba Vijeća (EZ) br. 338/97 i (EZ) br. 2173/2005 te Direktive Vijeća 86/278/EEZ (SL L 170, 25.6.2019., str. 115.)”;
            
            
               (2)u točki 7. Priloga II. dodaje se sljedeća tablica: 
            
            
               „
            
            
                     
                        Geografska lokacija ili geometrija mjesta na kojima će se upotrebljavati mulj
                     
                  
               
                     
                        Vrsta podatka
                     
                     
                     
                        (Za bilo koju geografsku lokaciju ili geometriju upotrebljava se samo jedna vrsta podataka.)
                     
                  
                  
                     
                        Zemljopisne koordinate lokacije ili geometrija
                     
                     
                        (Lokaciju treba predstavljati točka. Geometrija može biti mnogokut ili prstenasti mnogokut (mnogokut s rupom).)
                     
                  
               
                     
                        Geometrija poljoprivredne parcele****
                     
                  
                  
                     
                         
                     
                  
               
                     
                        Geometrija katastarske parcele****
                     
                  
                  
                     
                  
               
                     
                        Druga geometrija kojom se identificira poljoprivredna površina na kojoj će se upotrebljavati mulj iz uređaja za pročišćavanje otpadnih voda
                     
                  
                  
                     
                  
               
                     
                        Geografske koordinate točke na poljoprivrednoj površini na kojoj će se upotrebljavati mulj iz uređaja za pročišćavanje otpadnih voda.
                     
                     
                  
                  
                     
                  
               
               ____________________________________________
            
            
               **** kako je definirana člankom 67. stavkom 4. Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.).”;
            
            
            
               (3)u dijelu II. dodaje se sljedeća točka:
            
            
               „9. Nacionalne internetske stranice za diseminaciju konsolidirane evidencije u skladu s člankom 10. stavkom 2.
            
            
               Navedite poveznice na nacionalne internetske stranice na kojima je evidencija iz članka 10. stavka 1. na raspolaganju javnosti i lako dostupna u konsolidiranom formatu.”